**Hvordan sælger jeg mit hus?**

**1. Før vurderingen**

Hvis du ønsker dit hus vurderet skal du starte med at kontakte bestyrelsens bygningsteam på mail: rosenbaekken.byg@gmail.com.

Samtidig med at du bestiller vurdering, giver du tilladelse til, at foreningens byggeteam betræder dit havelod, da bestyrelsen skal sikre, at forholdene omkring bygningerne lever op til gældende regler – herunder bebyggelsesgrad og håndtering af spildevand.

Byggeteamet vil indenfor 3 uger foretage kontrollen. Du behøver ikke være til stede i haven.

**2. Vurderingen**

Når de byggeansvarlige har tjekket forholdene og de er lovlige, vil byggeteamet orientere dig og vurdringsformanden om, at du ønsker en vurdering.

Du skal ikke foretage dig noget – vurdringsformanden kontakter dig for aftale om tidspunkt for vurderingen.

Du skal selv være til stede på haveloddet ved vurderingen.

Der skal betales kr. 1000,- i forbindelse med vurderingen. Indbetalingen kan ske kontant eller med mobilepay på dagen.

**3. Ejererklæring, løsøre og ekstraordinære udgifter**

Ejererklæringen SKAL være udfyldt og medbringes i forbindelse med vurderingen. Du finder ejererklæringen på foreningens hjemmeside.

Løsøre ud over vurderingen af huset, skal prissættes og beskrives på en liste og udleveres til vurderingsteamet. Løsøre kan maximalt udgøre 20% af husets værdi eller max 65.000 kr.

­Ekstraordinære udgifter i forbindelse med byggeriet, såsom foldedør eller amerikanerkøleskab kan vurderes særskilt. Der skal foreligge kvitteringer på dette som udleveres til vurderingsteamet.

**4. Kloakering og brændeovn**

Har du kloakeret, skal dette være godkendt af Odense Kommune.

Har du IKKE kloakeret dit hus, skal ALLE gl. vandrør og afløb fra huset fjernes. Både inde

og udenfor skal alle vaske/brusere mv. være fjernet helt.

Har du skorsten skal du fremvise dokumentation af godkendt rensning (max et år gammelt)

**5. Endelig godkendelse af vurderingen.**

Kolonihaveforbundet skal godkende vurderingen, hvorefter bestyrelsen får vurderingen tilsendt og videresender til dig.

**6. Salg**

Hvis du ønsker at sælge din kolonihave, skal du kontakte ventelisteteamet, som varetager salg af huse på mail:rosenbaekken.venteliste@gmail.com. I aftaler en salgspris (som aldrig må aldrig overstige vurderingen).

Din kolonihave sættes til salg på Rosenbækkens hjemmeside. Samtidig sendes besked til ventelistens medlemmer om dette. Du kan nu blive kontaktet af evt. købere fra ventelisten. Medlemmerne på ventelisten har 8 dage til at kontakte dig, hvis de er interesseret i at købe dit kolonihavehus.

Hvis du ingen henvendelser får fra ventelisten, må du gerne selv finde en køber, som dog altid skal godkendes af bestyrelsen.

**7. Vand og el ved salg**

Ved overdragelsen skal du huske at aflæse vandmåler og afregne med køber,

samt kontakte Energi Fyn og oplyse hvem den ny ejer af kolonihavehuset er.